Приложение №2

**М Е Т О Д И К А**

**ЗА ОЦЕНКА НА ОФЕРТИТЕ**

по обществена поръчка - открита процедура с предмет:

**„Доставка на 5 (пет) броя фабрично нови леки автомобили за нуждите на ОП „Чистота“-Община Пловдив“**

 **I.** Критерият за възлагане в настоящата обществена поръчка, избран от Възложителя, е **„икономически най-изгодна оферта“.**

1. „Икономически най-изгодната оферта“ ще се определи въз основа на **критерий оптимално съотношение качество/цена в съответствие на разпоредбата на чл. 70, ал. 2, т. 3 от ЗОП**, въз основа на показатели за оценка качество/цена, определени в приложената към документацията методика за оценка на офертите.

 Класирането на допуснатите до участие оферти се извършва на база получената от всяка оферта “Комплексна оценка” - (КО), като сума от индивидуалните оценки по посочените два показателя по-долу.

 2. Начинът за определяне на показателите и тежестта им в комплексната оценка е, както следва:

 -**Показател 1 (П1)** - *Предлагана цена\* (ПЦ) –с максимален брой точки 60 и относителна тежест в комплексната оценка 60%.*

*\*Предлаганата цена, подлежаща на оценяване, представлява единичната цена за доставка на 1 (един) брой фабрично нов лек автомобил.*

Участниците получават точки съгласно формулата:

 **ПЦmin**

 **ПЦ= -------------------------------------------x 60**

 **ПЦ n участник**

 Където:

 **ПЦmin-най-ниската предложена цена за изпълнение на предмета на поръчката;**

 **ПЦ n участник – предложената цена на съответния участник, чиято оферта се разглежда.**

 ***Забележка:*** *Предложената цена следва да бъде най-много до втория знак след десетичната запетая.*

 **-Показател 2 (П2) -** *Срок за доставка (СрД) -* *с максимален брой точки 40 и относителна тежест в комплексната оценка 40%.* Участниците получават точки по следната формула съгласно предложения срок за изпълнение на поръчката в календарни дни.

 **СрДmin**

 **СрД = ………………………………………x 40**

 **СрДn участник**

 Където:

 **СрДmin - най-краткият предложен срок за изпълнение на поръчката;**

 **СрДn участник - предложеният срок на съответния участник, чиято оферта се разглежда.**

 **Забележка:** *Максималният срок за изпълнение на поръчката следва да не бъде по-дълъг от 90 /деветдесет/ календарни дни. Срокът се изписва в цяло положително число и в календарни дни.*

 3. **Общата комплексна оценка (КО) за всяка оферта се формира по следната формула: КО = ПЦ +СрД, където:**

 КО е комплексната оценка на конкретната оферта на участника;

 ПЦ е оценката по показателя „Предлагана цена“ на участника, където 60% е относителната тежест на показателя „Предлагана цена“ в крайната оценка.

 СрД е оценката по показателя „Срок за доставка“ на участника, където 40% е относителната тежест на показателя „Срок за доставка“ в крайната оценка.

 Максималната стойност на комплексната оценка /КО/ е 100 точки.

 ***Забележка:*** *Оценките по отделните показатели се представят в числово изражение в точност до втория знак след десетичната запетая, след математическо пресмятане.*

 **II.** Съгласно чл. 58, ал. 1 от ППЗОП комисията класира участниците по степента на съответствие на офертите с предварително обявените от Възложителя условия. Участниците се класират във възходящ ред в съответствие с броя точки на оценките на офертите им. На първо място се класира участникът, чиято оферта е получила най-голям брой точки. В случай на равни оценки, изпълнителят се определя съгласно чл. 58, ал. 2 и ал.3 от ППЗОП.

 ***Важно:*** *До оценяване ще бъдат допуснати само офертите на участниците, които отговарят на предварително обявените от Възложителя изисквания за изпълнение на поръчката.*